text:
48/2012. (VII. 19.) HM utasítása a honvédelmi szervezetek beszerzéseinek eljárási rendjéről.
A honvédelemről és a Magyar Honvédségről, valamint
a különleges jogrendben bevezethető intézkedésekről szóló
2011. évi CXIII. törvény egyes rendelkezéseinek végrehajtásáról szóló 290/2011. Korm. rendelet 2. § (2) bekezdés g) pontja alapján a honvédelmi szervezetek beszerzéseinek eljárási rendjéről a következő
utasítást adom ki: 1. Általános rendelkezések 1. §
(1) Az utasítás hatálya – a (2)–(3) bekezdésben foglalt
eltérésekkel – a Honvédelmi Minisztériumra (a továbbiakban: HM), a honvédelmi miniszter közvetlen alárendeltségébe tartozó szervezetekre, a honvédelmi miniszter irányí
tása alá tartozó központi hivatalra, valamint a Magyar
Honvédség (a továbbiakban: MH) katonai szervezeteire (a
továbbiakban együtt: honvédelmi szervezetek) terjed ki.
(2) Ezt az utasítást a Katonai Nemzetbiztonsági Szolgálat (a továbbiakban: KNBSZ) beszerzései és a kapcsolódó
adatszolgáltatások vonatkozásában a KNBSZ beszerzési
szabályzatának eltérő rendelkezése hiányában kell alkalmazni.
(3) Az utasítás hatálya nem terjed ki azokra az eljárásokra, amelyek esetében a beszerzés kivételesen kedvező
feltételei csak rövid ideig állnak fenn, az ellenszolgáltatás
a piaci áraknál lényegesen alacsonyabb, és ezért az ajánlatkérő honvédelmi szervezet más, honvédelmi szervezetnek
nem minősülő ajánlatkérőt hatalmaz meg azzal, hogy a nevében ajánlatkérőként közbeszerzési eljárást folytasson le.
(4) A (3) bekezdés szerinti meghatalmazás kiadására kizárólag az utasítás szerint ajánlatkérőként eljárásra jogosult honvédelmi szervezet felterjesztésére, a honvédelmi
miniszter előzetes engedélye alapján kerülhet sor.
(5) A pénzügyi ellenjegyzés rendjére a kötelezettségvállalások ellenjegyzéséről és bejelentésének rendjéről szóló
HM utasítás (a továbbiakban: ellenjegyzési utasítás) előírásait kell alkalmazni.
(6) Az uniós támogatásból megvalósuló (köz)beszerzési
eljárások előkészítése és lefolytatása során az utasítást az
uniós forrásból származó támogatások felhasználásának
rendjére vonatkozó jogszabályokkal együttesen kell alkalmazni. Ahol ezen jogszabályok a (köz)beszerzési eljárások előzetes minőségbiztosítására, vagy folyamatba épített
ellenőrzésére vonatkozóan előírásokat fogalmaznak meg,
úgy azok teljesítése az utasításban a HM Gazdasági Tervezési és Szabályozási Főosztály (a továbbiakban: HM
GTSZF) részére a 18. § (1) bekezdés alapján történő felterjesztéssel egyidejűleg, párhuzamosan is történhet.
Amennyiben az előzetes minőségbiztosítást, vagy folyamatba épített ellenőrzést végző szervezet véleménye alapján az eljárással kapcsolatos bármely döntés, vagy dokumentum érdemben módosítandó, erről az ajánlatkérő a
HM GTSZF-et haladéktalanul tájékoztatja.
(7) Ahol az utasítás nem nevesíti, hogy az adott jelentést, adatszolgáltatást, felterjesztés mellékleteit (a továbbiakban együtt: dokumentáció) eredetben kell megküldeni,
ott a dokumentáció e-mailben való megküldését kell érteni.
2. § Az utasítás alkalmazása szempontjából:
1. ajánlatkérő: az a honvédelmi szervezet, amely a
(köz)beszerzési eljárás lefolytatására önállóan jogosult,
vagy arra költségvetési előirányzattal, vagy előirányzat feletti rendelkezési jogosultsággal (a továbbiakban: költségvetési előirányzattal) bíró honvédelmi szervezettől megbízást kap;
2. árubeszerzés: a közbeszerzésekről szóló 2011. évi
CVIII. törvény (a továbbiakban: Kbt.) 7. § (2) bekezdése
szerinti visszterhes szerződés;
3. beszerzési eljárás megkezdése: a beszerzési eljárást
megindító hirdetmény feladásának, a közvetlen részvételi,
pályázati felhívás megküldésének, hirdetmény nélküli tárgyalásos eljárás esetében az ajánlattételi felhívás megküldésének időpontja;
4. bírálóbizottság: a Kbt. rendelkezéseinek megfelelően
az ajánlatok elbírálására létrehozott testület;
5. egybeszámítási kötelezettség: a Kbt. 18. § (2) bekezdése szerinti kötelezettség;
6. előirányzat feletti rendelkezési jogosultsággal bíró
honvédelmi szervezet: a Honvédelmi Minisztérium fejezet
központi és intézményi gazdálkodásának rendjéről szóló
89/2011. (VIII. 4.) HM utasítás (a továbbiakban: gazdálkodási utasítás) 2. § 1. pontja, központi logisztikai előirányzatok tekintetében a 33. § (2) bekezdése szerinti honvédelmi szervezet;
7. ÉBT: Éves Beszerzési Terv, amely az egyes honvédelmi szervezetek részére meghatározott feladatok végrehajtásához szükséges beszerzéseket, valamint az ezekhez
kapcsolódó erőforrásokat tartalmazza;
8. építési beruházás: a Kbt. 7. § (3) bekezdése szerinti
visszterhes szerződés;
9. építési koncesszió: a Kbt. 7. § (5) bekezdése szerinti
építési beruházás;
10. eredményhirdetés: a közbeszerzések esetében az eljárás eredményének az ajánlattevők részére történő megküldése;
11. fogvatartottak kötelező foglalkoztatása keretében
előállított áruk vagy teljesített szolgáltatások, illetve építési beruházás beszerzése: a büntetés-végrehajtási szervezet
részéről a központi államigazgatási szervek és a rendvédelmi szervek irányában fennálló egyes ellátási kötelezettségekről, a termékek és szolgáltatások átadás-átvételének
és azok ellentételezésének rendjéről szóló 44/2011.
(III. 23.) Korm. rendelet (a továbbiakban: BVR.) hatálya
alá tartozó, az utasítás előírásai alapján végrehajtott
beszerzés;
12. hadfelszerelés: a honvédelmi szervezetek tevékenységéhez szükséges valamennyi (hadi)anyag és (hadi)technikai eszköz, amelyet az ipar katonai célokra gyárt, illetve
szállít, továbbá polgári kereskedelmi forgalomba nem,
vagy csak külön engedéllyel kerülhet, valamint a védelem
terén alapvető biztonsági érdeket érintő szolgáltatások,
melyek beszerzését külön jogszabály szabályozza;
13. importbeszerzés: az MH működésének biztosítása
céljából eszközölt minden olyan áru- és szolgáltatásbeszerzés, amelyet Magyarország területén kívülről teljesítenek, akkor is, ha a felhasználás, vagy az igénybevétel Magyarország területén kívül történik, a műveleti beszerzések, továbbá a tartós külszolgálatot teljesítők ellátását célzó beszerzések kivételével;
14. infrastrukturális beszerzés: a NATO Biztonsági Beruházási Programjához kapcsolódó (köz)beszerzések ki
vételével az építési beruházás, az építési koncesszió, az ingatlan tulajdonjogának, használati, vagy hasznosítási jogának visszterhes megszerzése, az ingatlan üzemeltetésével kapcsolatos beszerzés, az elhelyezési célú energiahordozók beszerzése, az elhelyezési berendezések és szakanyagok beszerzése és javítása – beleértve a tábori elhelyezési szakanyagokat is –, a kapcsolódó környezetvédelmi feladatok, valamint a technikai és élőerős őrzésvédelmi
feladatok ellátásához szükséges beszerzés, a teljes épületfelújítással közvetlenül összefüggő, az építési tervdokumentációkban szereplő híradó és informatikai beruházás.
Infrastrukturális beszerzésnek minősül az e pontban felsoroltakhoz kapcsolódó szolgáltatás, szolgáltatási koncesszió, ide nem értve a hadiutak, a hadihidak, valamint az
elhelyezési szakanyagok kivételével az ingó vagyoni elemek – így különösen kiképzési-technikai létesítmények,
egyéb híradó és informatikai rendszerek, üzemanyag-tárolók – telepítésével, fenntartásával, karbantartásával, fejlesztésével kapcsolatos beszerzést;
15. „in house” beszerzés: a Kbt. 9. § (1) bekezdés k)
pontja szerinti beszerzés;
16. keretmegállapodás: a Kbt. 4. § 12. pontja szerinti
megállapodás;
17. kezdeményező: az a honvédelmi szervezet, amely
költségvetési előirányzattal rendelkezik vagy az előirányzat felett rendelkezési jogosultsággal bír, és a beszerzést
kezdeményezi;
18. kisértékű infrastrukturális beszerzés: azon infrastrukturális beszerzés, amelyek becsült értéke eléri vagy
meghaladja a szolgáltatás megrendelésére vonatkozó mindenkori közbeszerzési értékhatárt, de nem éri el az építési
beruházás közbeszerzési értékhatárát;
19. költségviselő: az a honvédelmi szervezet, amely a
beszerzésre vonatkozó szerződés teljesítését követően a
számla kiegyenlítésére szolgáló fedezettel rendelkezik;
20. környezetvédelmi feladatok: olyan építési beruházás, rekonstrukció, felújítás, szolgáltatás-igénybevétel,
valamint gép-, berendezés- és műszerbeszerzés, vagy
egyéb tevékenység – így különösen monitoring rendszer
kiépítése, kapcsolódó kutatás-fejlesztés –, amelynek elsődleges rendeltetése környezeti ártalmak megelőzése,
csökkentése, megszüntetése, a környezeti elemek állapotának javítása, a természetes ökoszisztémák helyreállítása,
továbbá fennmaradásuk biztosítása, a természeti erőforrások védelme, a természeti értékek megóvása;
21. kötelezettségvállaló: a beszerzés tárgyát képező áru,
szolgáltatás, szolgáltatási koncesszió, építési beruházás,
valamint építési koncesszió ellenértékének pénzbeni kiegyenlítésére vonatkozó írásos nyilatkozat tételére jogosult személy vagy honvédelmi szervezet;
22. közbeszerzés: a Kbt. hatálya alá tartozó beszerzés;
23. (köz)beszerzés: a Kbt. felhatalmazása alapján ki
adott kormányrendeletekben meghatározott eltérő szabályok alapján végrehajtott beszerzés, valamint a közbeszerzés;
24. (köz)beszerzés értéke: a (köz)beszerzés általános
forgalmi adó, valamint közbeszerzési díj nélkül számított
– nettó – értéke;
25. közbeszerzési értékhatár: a mindenkor hatályos
költségvetési törvényben meghatározott nemzeti közbeszerzési értékhatár;
26. közösségi közbeszerzési értékhatár: az Európai
Unió joga által meghatározott közbeszerzési értékhatár,
vagy értékhatárok;
27. központi ellátó szervezet: a gazdálkodási utasítás 1.
mellékletében meghatározott honvédelmi szervezet;
28. központosított közbeszerzés: a központosított közbeszerzési rendszerről, valamint a központi beszerző szervezet feladat- és hatásköréről szóló 168/2004. (V. 25.)
Korm. rendelet (a továbbiakban: R1.), valamint a fekvőbeteg szakellátást nyújtó intézmények részére történő gyógyszer-, orvostechnikai eszközök és fertőtlenítőszer beszerzések országos központosított rendszeréről szóló 46/2012.
(III. 28.) Korm. rendelet (a továbbiakban: R2.) hatálya alá
tartozó beszerzés;
29. műszaki leírás: az ajánlattételhez szükséges dokumentáció részét képező műszaki előírások összessége,
amely meghatározza a (köz)beszerzés tárgya tekintetében
megkövetelt jellemzőket, és amely alapján a (köz)beszerzés tárgya oly módon írható le, hogy az megfeleljen a kezdeményező által igényelt rendeltetésnek, beleértve az előzetesen meghatározott harcászati műszaki követelményeknek való megfelelést is;
30. műveleti beszerzés: az MH Összhaderőnemi Parancsnokság (a továbbiakban: MH ÖHP) szervezeti egységébe tartozó, műveleti területen telephellyel rendelkező
ideiglenes szervezet feladatainak végrehajtásához szükséges műveleti területen történő árubeszerzés, szolgáltatás
megrendelése, építési beruházás, amely a beszerzés tárgyára vonatkozó nemzetközi szerződés, vagy tárcaszintű
nemzetközi megállapodás hiányában hazai forrásból határidőre, vagy gazdaságosan nem biztosítható;
31. NATO beszerzésekkel foglalkozó ügynöksége: a haditechnikai eszközök beszerzésével és az azokkal műveleti
területen történő ellátással foglalkozó NATO szervezet;
32. nemzetbiztonsági célú beszerzés: a minősített adatot, az ország alapvető biztonsági, nemzetbiztonsági érdekeit érintő vagy a különleges biztonsági intézkedéseket
igénylő beszerzések sajátos szabályairól szóló 218/2011.
(X. 19.) Korm. rendelet (a továbbiakban: R3.) hatálya alá
tartozó beszerzés;
33. pályázatkérői jogosultsággal rendelkező honvédelmi szervezet: beszerzési eljárás kezdeményezésére és lefolytatására önállóan vagy megbízás alapján jogosult, jóváhagyott költségvetési előirányzattal rendelkező honvédelmi szervezet;
34. SZÉBT: Szervezetszintű Éves Beszerzési Terv,
amely az egyes honvédelmi szervezetek részére meghatározott feladatok végrehajtásához szükséges beszerzéseket,
valamint az ezekhez kapcsolódó erőforrásokat tartalmazza;
35. szolgáltatás megrendelése: a Kbt. 7. § (4) bekezdése
szerinti visszterhes szerződés;
36. szolgáltatási koncesszió: a Kbt. 7. § (6) bekezdése
szerinti szolgáltatásmegrendelés;
37. tartós külszolgálatot teljesítők ellátását célzó beszerzés: a nem fegyveres külszolgálatot teljesítők és a tartós tanulmányokat folytatók nemzeti logisztikai támogatása érdekében külföldön végrehajtásra kerülő árubeszerzés,
szolgáltatás megrendelése, építésberuházási beszerzés,
amely nemzetközi szerződés, vagy tárcaszintű megállapodás hiányában, és hazai forrásból – határidőre, vagy gazdaságosan – nem biztosítható;
38. termékkodifikációs adatszolgáltatás: egy termék
minden lényeges tulajdonságát, műszaki adatait tartalmazó, annak azonosításához szükséges műszaki rajzok, leírások, illetve azonosító adatok átadása, vagy a gyártás során
alkalmazott szabványokra, gyártási utasításokra történő
utalás, amelynek alapján az adott termék egyértelműen
azonosítható;
39. Üzembentartási Adatszolgáltatási Záradék: a szerződés azon záradéka, amelyben a beszállító kötelezettséget vállal arra, hogy az általa szállított termék rendszerbe
állításához, üzemben tartásához, kivonásához a megrendelő által meghatározott adatokat a megrendelő részére hitelesen biztosítja;
40. védelmi célú beszerzés: a védelem terén alapvető
biztonsági érdeket érintő, kifejezetten katonai, rendvédelmi, rendészeti célokra szánt áruk beszerzésére, illetőleg
szolgáltatások megrendelésére vonatkozó sajátos szabályokról szóló 228/2004. (VII. 30.) Korm. rendelet (a továbbiakban: R4.) hatálya alá tartozó beszerzés.
2. A beszerzési eljárásba bevont honvédelmi szervezetek
hatásköre és feladatai
3. § (1) A HM GTSZF a honvédelmi szervezetek 13–14. §
szerinti adatszolgáltatása alapján összeállítja a tárca
ÉBT-jét.
(2) A HM GTSZF az ÉBT összeállítása során összeveti
az abban szereplő feladatokat és a feladatokhoz rendelt
forrásokat a tárca rövid távú tervével, ellenőrzi a tervek
összhangját, eltérés esetén végrehajtja az ÉBT tervezet
pontosítását, illetve módosítását.
(3) A HM GTSZF a tárca költségvetési keretszámainak
változása esetén kezdeményezi az ÉBT szükség szerinti
módosítását.
4. § (1) A HM GTSZF az ajánlatkérők által felterjesztett 1.
melléklet szerinti „(Köz)beszerzés kezdeményezés” kérelmeket összeveti a jóváhagyott tárca ÉBT-vel, és a beszer
zés indokoltságát és műszaki megalapozottságát alátámasztó szakmai vélemény alapján, a 18. §-ban meghatározottak szerint javaslatot tesz a kezdeményezés engedélyezésére.
(2) A HM GTSZF a közbeszerzések központi ellenőrzéséről és engedélyezéséről szóló 46/2011. (III. 25.) Korm.
rendelet (a továbbiakban: R5.) hatálya alá tartozó beszerzések lefolytatása, szerződések megkötése, vagy módosítása érdekében benyújtja az előterjesztést a szükséges mellékletekkel együtt a Nemzeti Fejlesztési Minisztérium
(a továbbiakban: NFM) részére.
5. § A HM Fegyverzeti és Hadbiztosi Hivatal (a továbbiakban: HM FHH)
a) ellenőrzi a honvédelmi szervezetek hasonló – a kizárólagos jog alapján ajánlatkérői hatáskörébe tartozó, vagy
hatáskörébe utalt – beszerzési igényeit, elvégzi az
ÉBT-ben történő szükséges összevonásokat. Az összevont
igényeket kötelezettségvállaló szerinti bontásban, de azonos folyószámon szerepelteti az ÉBT-ben;
b) a kezdeményezők jelentései, továbbá az MH ÖHP tájékoztatása alapján véleményezi a hatáskörébe tartozó beszerzési feladatokkal, valamint a kapcsolódó költségvetési
előirányzatok módosításával kapcsolatos javaslatokat;
c) tervezi és szervezi a hazai és külföldi (köz)beszerzési,
valamint egyéb kereskedelmi témájú tárgyalásokat.
Az érintett honvédelmi szervezetekkel együttműködve tervezi, szervezi a hadfelszerelési konferenciákat, bemutatókat és
konzultációkat;
d) megbízás alapján piackutatást és piacfelmérést végez, gyűjti, rendszerezi, elemzi a piaci információkat;
e) külön HM rendeletben meghatározottak szerint végzi
a katonai minőségbiztosítási feladatokat;
f) koordinálja a beszerzésekhez kapcsolódó termékazonosítási feladatokat. 6. §
(1) A HM FHH saját hatáskörben és a honvédelmi szervezetek megbízásai alapján lefolytatásra kerülő (köz)beszerzései kezdeményezése során a 18–19. §-ban, az eljárás
lezárása során a 21. §-ban meghatározott rendben jár el.
(2) A HM FHH kizárólagos jogosultsággal – a 7. §
(1) bekezdésében, a 9. § (1) bekezdésében, továbbá a 11. §
(1) bekezdésében foglaltakat kivéve – ajánlatkérőként eljárva végzi:
a) a hadfelszerelés (köz)beszerzését;
b) a védelmi célú beszerzéseket;
c) az importbeszerzéseket;
d) a hajtóanyag-, elhelyezési célú tüzelőolaj-beszerzé
seket, a HM irányítása alá tartozó külképviseletek részére
történő beszerzések kivételével;
e) a jövedéki termékek (köz)beszerzését a HM irányítása alá tartozó külképviseletek részére történő beszerzések
kivételével;
f) a keretmegállapodások és az azokhoz kapcsolódó kiegészítő szerződések lebonyolítását;
g) a központosított közbeszerzés körébe tartozó országosan kiemelt termékek és szolgáltatások beszerzését;
h) a NATO Biztonsági Beruházási Program keretében
megvalósuló beszerzésekre vonatkozó részletes szabályokról szóló 109/2012. (VI. 1.) Korm. rendelet (a továbbiakban: R6.) alapján a NATO Biztonsági Beruházási Programjához kapcsolódó (köz)beszerzéseket;
i) valamennyi (köz)beszerzést, amelynek értéke a közbeszerzési értékhatárt eléri, vagy meghaladja;
j) az infrastrukturális beszerzéseket a kisértékű infrastrukturális beszerzések kivételével;
k) a HM védelemgazdaságért felelős helyettes államtitkár (a továbbiakban: HM VGHÁT) külön döntése alapján
a hatáskörébe utalt beszerzéseket;
l) a haditechnikai kutatás-fejlesztési beszerzéseket;
m) a 2. § 11. pontja szerinti (köz)beszerzések esetén a
közbeszerzési értékhatárokat, valamint az R1-R4. és R6.
szerinti értékhatárokat elérő vagy azt meghaladó értékű
áruk beszerzését vagy szolgáltatások megrendelését.
(3) A kezdeményező megbízása alapján a HM FHH
ajánlatkérőként nem kizárólagos jogosultsággal is folytat
le beszerzési eljárásokat. Az MH katonai szervezeteinek
vonatkozásában a HM FHH megbízása kizárólag a Honvéd Vezérkar főnöke (a továbbiakban: HVKF) előzetes
engedélyével történhet.
(4) A HM FHH a beszerzési eljárások lefolytatása során:
a) folyamatosan és közvetlenül kapcsolatot tart a kezde
ményezővel;
b) megkéri a szükséges hatósági engedélyeket, lebonyo
lítja a kapcsolódó vám, jövedéki, környezetvédelmi, szállítmányozási és pénzintézeti műveleteket;
c) mind a hazai, mind az importbeszerzések esetén a
szerződés, vagy szerződésmódosítás aláírását követő
5 munkanapon belül annak egy példányát, vagy kivonatát
– amely tartalmazza a szállítási, teljesítési követelményeket, a műszaki és pénzügyi teljesítés ütemtervét – a kezdeményező, ha pedig a költségviselő nem azonos a kezdeményezővel, akkor a költségviselő részére is közvetlenül
megküldi;
d) az R5. hatálya alá tartozó beszerzési eljárások engedélyeztetése kapcsán folyamatosan és közvetlenül kapcsolatot tart az NFM kijelölt felügyelőjével.
(5) Amennyiben az importbeszerzés költségviselője a
HM FHH-n kívüli honvédelmi szervezet, a HM FHH megküldi a költségviselőnek a deviza-kifizetésekhez, az akkreditívek nyitásához és az azokhoz kapcsolódó teljesítésekhez szükséges információkat. Nem európai uniós tagállamból beszerzésre került termékek esetén a közterheket
– általános forgalmi adó, vám, környezetvédelmi termékdíj – a területileg illetékes vámhatóság által kiállított határozat alapján a költségviselő fizeti meg. Európai uniós tag
államból beszerzésre került termékek és szolgáltatások
esetén a számlák nettó összegének kifizetése után a költségviselő a forgalmi adót – az adózás rendjéről szóló törvény szerint – bevallja és befizeti, illetve visszaigényli.
(6) A HM FHH nevére kiállított, közterhek megfizetésére szóló határozatokat a HM FHH záradékolja, és kifizetés céljából megküldi a költségviselő részére. A költségviselő a határozatban meghatározott összeg befizetését igazoló banki kivonat másolatát a befizetéstől számított
5 munkanapon belül megküldi a HM FHH részére.
(7) A HM FHH végzi az importbeszerzésekkel összefüggő vám-, jövedéki és környezetvédelmi termékdíj bevallással kapcsolatos ügyek intézését.
(8) A HM FHH kizárólagos jogosultsági körébe tartozó
beszerzési eljárások más honvédelmi szervezet hatáskörébe történő eseti delegálására vonatkozó igényt a HM
GTSZF útján kell a HM VGHÁT részére engedélyezésre
felterjeszteni.
7. § (1) A HM Protokoll, Rekreációs és Kulturális Főigazgatóság (a továbbiakban: HM PRKF) kizárólagos jogosultsággal ajánlatkérőként eljárva végzi a központosított közbeszerzés körébe tartozó nemzetközi utazásszervezés –
így különösen a repülőjegyek, az azokhoz közvetlenül
kapcsolódó szolgáltatások, a szállás, a külföldi vasúti jegy,
a hajó- és kompjegy, az autóbérlés, az utazáshoz kapcsolódó biztosítások és egyéb, kiegészítő szolgáltatások – megrendelését.
(2) A HM PRKF
a) a jóváhagyott SZÉBT-et a 14. § szerinti rendben ter
jeszti fel;
b) a jóváhagyott költségvetési kerete összegéig kötele
zettséget vállalhat, megrendeléseket kezdeményezhet,
szerződéseket köthet, módosíthat és bonthat fel;
c) intézi a saját hatáskörben lefolytatott beszerzési eljárások során a jogorvoslati és reklamációs, valamint a jótállással és a szavatossággal összefüggő ügyeket;
d) a saját hatáskörben lefolytatásra kerülő (köz)beszerzési eljárás kezdeményezése során a 18-19. §-ban, az eljárás
lezárása során a 21. §-ban meghatározott rendben jár el;
e) a saját hatáskörben lefolytatásra kerülő, az R5. hatálya alá tartozó (köz)beszerzési eljárások engedélyeztetése
kapcsán folyamatosan és közvetlenül kapcsolatot tart az
NFM kijelölt felügyelőjével;
f) intézményi költségvetési előirányzatai terhére, mint
pályázatkérői jogosultsággal rendelkező honvédelmi szervezet végzi a 11. § (1) bekezdés szerinti feladatokat.
(3) A HM PRKF a nemzetközi utazásszervezéssel
kapcsolatos megrendeléseit a 24. § szerinti rendben folytatja le.
(4) A HM PRKF a központosított közbeszerzés körébe
tartozó egyéb tárgyú beszerzési igényei vonatkozásában a
26. § szerint jár el.
8. § Az MH ÖHP
a) megtervezi a gazdálkodási hatáskörébe tartozó, köz
ponti ellátású eszközökre, készletekre, valamint szolgáltatásokra vonatkozó beszerzési igényeket;
b) ellenőrzi a gazdálkodási hatáskörébe tartozó honvédelmi szervezetek hasonló tárgyú beszerzési igényeit, elvégzi a szükséges összevonásokat. Az összevont igényeket kötelezettségvállaló szerinti bontásban szerepelteti a
tárca ÉBT javaslatban. Felelősséggel tartozik a Kbt. szerinti részekre bontási tilalomra vonatkozó szabályok betartásáért;
c) szakterületüket érintően meghatározza a központi ellátó szervezetek tárgyévi beszerzési és ellátási feladatait a
központi ellátás körébe tartozó eszközök és készletek vonatkozásában;
d) összeállítja – az általa kezdeményezett – a HM FHH
által lebonyolítandó beszerzési megbízásokat, a műszaki
leírásokat, részt vesz a beszerzések lebonyolításában;
e) irányítja a gazdálkodási hatáskörébe tartozó központi
ellátó szervezeteket a beszerzési feladatok végzésében;
f) önállóan, vagy az alárendeltségébe tartozó központi
ellátó szervezetek útján (köz)beszerzéseket kezdeményez;
g) kezdeményezi a 15. § (3) bekezdésében meghatározott eljárási rendben a HM GTSZF-nél az ÉBT-ben nem
szereplő (köz)beszerzések, továbbá a felmerülő módosítási igények kérelmeinek jóváhagyását;
h) biztosítja a keretgazdai hatáskörébe tartozó keretszámok, valamint költségvetési előirányzatok tekintetében,
hogy a megbízások teljesítéséhez szükséges pénzügyi fedezet a kötelezettségvállalás szerinti időben rendelkezésre
álljon. A hatáskörét meghaladó keretszámok, valamint
előirányzatok tekintetében kezdeményezi az átcsoportosítások végrehajtását, az átcsoportosítandó előirányzat egyidejű zárolásával;
i) döntésre előkészíti a (köz)beszerzési feladatok módosításával kapcsolatos javaslatokat, a HM FHH és a HM
GTSZF útján kezdeményezi a feladatváltozás jóváhagyását, melynek megtörténte után – amennyiben a feladatváltozásnak költségvetési előirányzat módosítási kihatása
van – a HM Közgazdasági és Pénzügyi Hivatal (a továbbiakban: HM KPH) útján kezdeményezi a költségvetési előirányzatok módosítását;
j) feldolgozza a központi ellátó szervezetek által saját
hatáskörben lebonyolított beszerzéseik tárgyában felterjesztett jelentéseket;
k) a tárgyév folyamán alárendeltjei havi, valamint eseti
jelentései alapján elemzi és értékeli a szakterületek beszerzési helyzetét. Ennek keretében a terv- és a tényadatok
összehasonlítása alapján elemzi a tervezett, valamint a
ténylegesen végrehajtott beszerzések eltéréseit, az eltérések okát, majd az alárendeltek felé intézkedik, illetve javaslatokat tesz a feladatok esetleges módosítására.
9. § (1) Az MH vitéz Szurmay Sándor Budapest Helyőrség
Dandár (a továbbiakban: MH BHD) az MH BHD HM Objektumok Üzemeltetési Igazgatóság feladatkörébe tartozó
ellátási kötelezettség teljesítése érdekében
a) jogosult a (köz)beszerzések saját hatáskörben történő
lebonyolítására a 6. § (2) bekezdés a)–e), h), j) és
l)–m) pontjában, valamint a 7. § (1) bekezdésében szereplő
feladatok kivételével,
b) a jóváhagyott költségvetési kerete összegéig megrendeléseket kezdeményezhet, kötelezettséget vállalhat, szerződéseket köthet, módosíthat és bonthat fel,
c) intézi a saját hatáskörben lefolytatott beszerzési eljárások során a jogorvoslati és reklamációs, valamint a jótállással és a szavatossággal összefüggő ügyeket,
d) saját hatáskörben lefolytatásra kerülő (köz)beszerzései kezdeményezése során a 18–19. §-ban, az eljárás lezárása során a 21. §-ban meghatározott rendben jár el,
e) a saját hatáskörben lefolytatott, az R5. hatálya alá tartozó (köz)beszerzési eljárások engedélyeztetése kapcsán
folyamatosan és közvetlenül kapcsolatot tart az NFM kijelölt felügyelőjével.
(2) A HM szervek vezetői – a jóváhagyott költségvetési
előirányzatai erejéig – megbízhatják az MH BHD-t
(köz)beszerzési eljárás kezdeményezésére.
10. § A központi ellátó szervezetek
a) jogosultak az MH ÖHP parancsnoka által elrendelt, a
HM FHH 6. § (2) bekezdése szerinti kizárólagos jogait
nem érintő, a közbeszerzési értékhatárt el nem érő értékű,
központi ellátási körbe tartozó áruk és szolgáltatások 38. §
(1)–(2) bekezdése szerinti beszerzésére;
b) az MH ÖHP által meghatározott mértékig és módon
részt vesznek a honvédelmi szervezetek összegzett igényeit tartalmazó ÉBT javaslat összeállításában;
c) vezetik a beszerzésekkel kapcsolatosan előírt, szerződéses felek szerinti nyilvántartást a megrendelésekről és
teljesítésekről;
d) a megkötött szerződések és egyéb információk alapján elvégzik az ipari javításba adással kapcsolatos előkészítési feladatokat, végzik a beszerzett eszközök és anyagok mennyiségi és – a HM FHH bevonásával történő – minőségi átvételét;
e) az ajánlatkérők által kötött és saját kötelezettségvállalási körükbe tartozó szerződés teljesítéséről a teljesítést
követően, a több évre áthúzódóként jelentkező teljesítések
esetében a tárgyévet követő év január 15-ig írásos jelentést
tesznek az ajánlatkérő részére;
f) negyedévente összesített jelentést terjesztenek fel
szolgálati úton a központi logisztikai előirányzatok vonatkozásában az előirányzat feletti rendelkezési jogosultsággal bíró honvédelmi szervezet részére az átvett eszközök
ről, készletekről, szolgáltatásokról. Havonta jelentést készítenek a lekötések helyzetéről, valamint a beszerzések
tárgya szerint a beszerzések és a kifizetések helyzetéről. A
jelentéssel kapcsolatos követelményeket az előirányzat feletti rendelkezési jogosultsággal bíró honvédelmi szervezet határozza meg;
g) az MH ÖHP és az MH Honvédkórház parancsnoka
által meghatározott mértékben és módon részt vesznek a
(köz)beszerzések dokumentációja összeállításához szükséges követelmények kidolgozásában, az eljárások előkészítésében, lebonyolításában.
11. § (1) A pályázatkérői jogosultsággal rendelkező honvédelmi szervezetek
a) jogosultak beszerzési eljárások saját hatáskörben történő lebonyolítására
aa) a 38. § (1)–(2) bekezdése szerinti beszerzések esetében,
ab) a Kbt. 120. § e) pontja alá sorolt áruk közösségi köz
beszerzési értékhatárt el nem érő beszerzése esetében a
38. § (1)–(2) bekezdés szerint;
b) jogosultak a hazai nyelvképzés szolgáltatás, a nem
haditechnikai besorolású gépjárműjavítás szolgáltatás és a
kapcsolódó alkatrészek, valamint a honvéd tisztjelöltek
„B” kategóriás vezetői engedélyének megszerzését szolgáló tanfolyam tárgyú közbeszerzéseket közösségi közbeszerzési értékhatárig lefolytatni;
c) vezetői felelősek a SZÉBT-nek az ÉBT-vel való
összhangjáért;
d) a SZÉBT-et a 14. § szerinti rendben küldik meg, illetve terjesztik fel;
e) intézik a saját hatáskörben lefolytatott beszerzési eljárások során a jogorvoslati és reklamációs, valamint a jótállással és a szavatossággal összefüggő ügyeket;
f) a HM FHH által kötött és saját kötelezettségvállalási
körébe tartozó szerződés teljesítéséről a teljesítést követően, a több évre áthúzódóként jelentkező teljesítések esetében a tárgyévet követő év január 15-ig írásos jelentést tesznek a HM FHH részére.
(2) Az MH ÖHP parancsnokának szolgálati alárendeltségébe tartozó katonai szervezetek havonta jelentést terjesztenek fel a saját hatáskörben lefolytatott beszerzési eljárásokról az MH ÖHP részére. A jelentés tartalmát és formáját az MH ÖHP határozza meg.
(3) A pályázatkérői jogosultsággal rendelkező honvédelmi szervezetek saját hatáskörben lefolytatásra kerülő
közbeszerzéseik kezdeményezése során a 18–19. §-ban, az
eljárás lezárása során a 21. §-ban meghatározott rendben
járnak el.
12. § (1) A eljárást kezdeményező vezetője egyszemélyi felelősséggel tartozik:
a) a 16. § (2) bekezdésében foglalt adatok pontos meghatározásáért és az ajánlatkérő részére a megbízással egyidejűleg történő megküldéséért;
b) az eljárás megindítása után az ajánlatkérő arra történő
írásbeli felhívásáért, hogy legfeljebb 3 munkanapon belül
adja meg az eljárás jogszerű és megfelelő időben történő
befejezéséhez szükséges információkat;
c) a 20. § (4) bekezdése szerinti keretszerződés feltöltés,
valamint szerződésmódosítás kezdeményezése érdekében
– amennyiben a kezdeményező nem azonos az ajánlatkérővel – az annak szükségességét alátámasztó dokumentumok és a fedezetigazolás legkésőbb az ott meghatározott
határidőt megelőző 10. napig történő megküldéséért.
(2) Az ajánlatkérő vezetője egyszemélyi felelősséggel
tartozik: a) a honvédelmi szervezet SZÉBT-jének a tárca
ÉBT-jével való összhangjáért;
b) a Kbt. 33. § (1) bekezdése szerinti közbeszerzési terv
elkészítéséért;
c) a (köz)beszerzési eljárás fajtájának jóváhagyásáért;
d) a szakértői, valamint a bírálóbizottság összetételének
jóváhagyásáért;
e) a (köz)beszerzési eljárásokhoz kapcsolódó hirdetmé nyek közzétételéért és azok jogszerűségéért;
f) a (köz)beszerzési eljárás hatályos jogszabályok sze
rinti lefolytatásáért, figyelembe véve a kezdeményező beszerzési igényeit és egyeztetett követelményeit, valamint a
beszerzésre kerülő áruk és szolgáltatások szükségességének határidejét;
g) a (köz)beszerzési eljárással kapcsolatos, jogi végzettségű szakember által ellenőrzött szerződések aláírásáért;
h) a szerződések teljesítésével összefüggő reklamációk
esetén a kivizsgálást végrehajtó bizottság kijelöléséért, a
lezárás érdekében szükséges döntéshozatalért;
i) a (köz)beszerzési eljárások ellenőrzéséért, és a terven
felüli ellenőrzések elrendeléséért.
(3) Az MH Honvédkórház parancsnoka egyszemélyi felelősséggel tartozik a hatáskörébe tartozó beszerzési igények szakmai felülvizsgálatáért és az egybeszámítási kötelezettség érvényesítéséért.
(4) Az MH ÖHP parancsnoka egyszemélyi felelősséggel tartozik:
a) a szolgálati alárendeltségébe tartozó honvédelmi szervezetek által beküldött SZÉBT-ek szakmai felülvizsgálatáért, az egybeszámítási kötelezettség érvényesítéséért;
b) a szolgálati, vagy szakmai alárendeltségébe utalt
honvédelmi szervezeteknél a beszerzési tevékenységet
érintő terven felüli ellenőrzések elrendeléséért, valamint
az ellenőrzés kezdeményezéséért.
(5) A HM GTSZF főosztályvezetője egyszemélyi felelősséggel tartozik a tárca rövid távú terve alapján:
a) a tárcaszintű ÉBT összeállításáért és jóváhagyatásáért, valamint
b) a terven felüli engedélyezések és a tervmódosítások
összhangjának biztosításáért a tervidőszak célkitűzéseivel, új és megváltozott feladataival.
3. A beszerzések tervezése 13. § Az elemi költségvetés tervezésével egy időben a pályázatkérői jogosultsággal rendelkező honvédelmi szervezetek a tárgyidőszakra jóváhagyott rövid távú terv alapján
tárgyév január 10-ig összeállítják SZÉBT-jüket.
14. § (1) A SZÉBT-ben a (köz)beszerzéseket az a)–d) pontokban rögzített kategóriák szerint elkülönítetten kell szerepeltetni. Az elkészített és a honvédelmi szervezet vezetője által aláírt terv vonatkozó részét az MH ÖHP logisztikai gazdálkodási hatáskörébe tartozó MH katonai szervezetek az MH ÖHP útján, minden egyéb honvédelmi szervezet közvetlenül megküldi
a) az inkurrenciakezeléssel kapcsolatos (köz)beszerzésekre vonatkozó igényt a HM Hadfelszerelési és Vagyonfelügyeleti Főosztály (a továbbiakban: HM HVF) útján a
tárgyév január 15-ig a HM GTSZF,
b) a híradó, informatikai, információvédelmi tárgyú fejlesztésekkel, infokommunikációs eszközbeszerzéssel, a
központilag biztosított szolgáltatásokkal, és az MH Kormányzati Célú Elkülönült Hírközlő Hálózata üzemeltetésével, fenntartásával, valamint a szolgáltatásbérléssel kapcsolatos (köz)beszerzésekre vonatkozó igényt a Honvéd
Vezérkar Híradó, Informatikai és Információvédelmi Csoportfőnökség (a továbbiakban: HVK HIICSF) útján a
HM FHH,
c) az egészségügyi szakterületet érintő (köz)beszerzésekre vonatkozó igényt a HM FHH,
d) az egyéb szakterületet érintő (köz)beszerzésekre vonatkozó igényt a Honvéd Vezérkar Logisztikai Csoportfőnökség (a továbbiakban: HVK LOGCSF) útján a HM FHH
részére.
(2) A terveket úgy kell elküldeni, hogy az (1) bekezdés
b)–c) pontjai szerinti esetekben a HM FHH azokat a tárgyév január 20-ig megkapja. Ettől a határidőtől a (4) bekezdés szerinti HM VGHÁT szakutasításban el lehet térni.
(3) A HM HVF, a HVK HIICSF, a HVK LOGCSF, valamint az MH ÖHP a terveket szakmailag felülvizsgálja, és
indokolt esetben dönt a beszerzések összevonásáról.
(4) Az ÉBT elkészítésére a HM VGHÁT minden évben
részletes tervezési szakutasítást ad ki. Az ÉBT-ben fel kell
tüntetni a tárgyévi előirányzatok terhére tervezett beszerzéseket, továbbá a tárgyévet követő évi előirányzatok terhére, de a tárgyévben indításra tervezett beszerzéseket is.
A tárgyévet követő évi előirányzatok terhére, de a tárgyévben indításra tervezett beszerzések költségvetési fedezetének aránya tervezési szintenként nem haladhatja meg a
tárgyévre tervezett beszerzésekre biztosított költségvetési
előirányzat 50%-át. A honvédelmi szervezetek a tárgyévet
követő év március 31-ig történő alapvető működéséhez
szükséges beszerzési igényeit az ÉBT-ben kötelesek feltüntetni. (5) Az ÉBT-ben a központosított közbeszerzések tervezése az állami normatíva számok alapján történik. Az állami normatíva számok táblázatát a HM FHH a (köz)beszerzési hirdetmények közzétételére kialakított honlapján teszi
közzé.
(6) Az ÉBT-ben a haditechnikai beszerzések tervezése
során a megjegyzés rovatban az R4. 1. számú melléklete
vonatkozó fejezetszámának feltüntetése szükséges.
(7) A HM FHH a saját és a honvédelmi szervezetek
SZÉBT-je alapján elkészíti szakterülete vonatkozásában
az ÉBT-t, majd az esetleges összevonásokat követően január 31-ig megküldi a HM GTSZF részére. A HM GTSZF
a terveket összesíti és a tárca rövid távú tervének tárgyidőszakra vonatkozó része alapján felülvizsgálja és az érintett
honvédelmi szervezetekkel egyeztetve szükség szerint
módosítja az ÉBT tervezetét, majd február 15-ig megküldi
a HM KPH részére. Az ÉBT összeállításánál figyelembe
kell venni a hadfelszerelés rendszeresítéséről és rendszerből történő kivonásának rendjéről szóló HM utasítás rendelkezéseit.
(8) A HM KPH főigazgatója az ÉBT-t – a jóváhagyott
költségvetéssel, vagy annak hiányában a költségvetési javaslattal, valamint a költségvetési javaslat benyújtása óta
meghozott vezetői döntéseken alapuló eltéréseket is tartalmazó jóváhagyott rövid távú tervvel történő egyeztetést
követően – ellenjegyzi, majd február 20-ig a HM GTSZF
részére visszaküldi.
(9) A HM GTSZF az egyeztetett ÉBT-t minden év március 15-ig a HM VGHÁT, a HVKF és a HM közigazgatási
államtitkár (a továbbiakban: HM KÁT) útján jóváhagyásra felterjeszti a honvédelmi miniszter részére.
(10) Az ÉBT jóváhagyását követően a HM GTSZF a jóváhagyott terv elektronikus közzétételével tájékoztatja az
érintett honvédelmi szervezeteket a terv jóváhagyásáról,
valamint az esetleges módosításokról.
15. § (1) A tárgyévi ÉBT módosítására a (2)–(3) bekezdés
szerinti esetekben és az e rendelkezésekben meghatározott
rendben kerülhet sor.
(2) Az ÉBT egészére kiterjedő átfogó felülvizsgálatot a
HM VGHÁT által kiadott körlevél alapján kell végrehajtani a honvédelmi szervezetek elemi költségvetésének jóváhagyását követően. Ebben az esetben a honvédelmi szervezetek a SZÉBT-ben szereplő (köz)beszerzési feladataikat pontosítják, melyeket a 14. § (1) bekezdése szerinti
rendben a körlevélben meghatározott határidőre küldenek
meg. A HM GTSZF a 14. § (7) bekezdésében meghatározott javaslatok beérkezését követően a módosítási igényeket összesíti, megküldi a HM KPH részére ellenjegyzésre,
majd a 14. § (9) bekezdés szerinti rendben felterjeszti jóváhagyásra a körlevélben meghatározott határidőre. A jóvá
hagyást követően a HM GTSZF intézkedik az ÉBT-ben
eszközölt módosítások átvezetésére.
(3) Az ÉBT-ben nem szereplő, soron kívüli (köz)beszerzési feladatok engedélyezése, továbbá az ÉBT-ben
szereplő (köz)beszerzési feladatok módosításának engedélyezése a (köz)beszerzési eljárás kezdeményezésekor a
2. melléklet szerinti „Megbízás (köz)beszerzés kezdeményezésére” okmányon történik. A megbízó szervezet a
megfelelően kitöltött okmányt az ellenjegyzést követően
megküldi az ajánlatkérő részére. Az ajánlatkérő az ellenjegyzett okmányt a 1. melléklet szerinti „(Köz)beszerzés
kezdeményezés” okmánnyal együtt a HM GTSZF útján
terjeszti fel. A (köz)beszerzési feladat módosításának, a
terven felüli feladat ÉBT-be történő felvételének és a
(köz)beszerzési eljárás kezdeményezésének engedélyezése a HM GTSZF által összeállított okmányon, egy ütemben történik a 18. § (1) bekezdésben meghatározott felterjesztési rendben.
(4) Amennyiben a módosítás nem érinti a (köz)beszerzés tárgyát, továbbá nem növeli a (köz)beszerzés várható
értékét, a módosítást nem kell engedélyeztetni.
(5) A „(Köz)beszerzés kezdeményezés” jóváhagyása
után a HM GTSZF tájékoztatja az érintett honvédelmi
szervezeteket a döntésről, valamint intézkedik az ÉBT
szükség szerinti módosítására.
(6) Az ÉBT-be utólag felvett feladatokról, azok fejezet
és sorszám szerinti besorolásáról a HM GTSZF az érintett
honvédelmi szervezeteket tájékoztatja.
4. A (köz)beszerzési eljárások lefolytatásának rendje 16. §
(1) A (köz)beszerzési eljárás lefolytatását a kezdeményező a 2. mellékletben szereplő formanyomtatvány kitöltésével kezdeményezi az ajánlatkérőnél. A formanyomtatványt a kezdeményező vezetője, vagy a Szervezeti és Működési Szabályzatában a kiadmányozásra meghatalmazott
személy jogosult aláírni. Az aláírásoknál a gépelt névnek
és az aláírónak meg kell egyeznie.
(2) A formanyomtatványok minden pontjára választ
kell adni, különös tekintettel „A (köz)beszerezési feladat
szükségességének indokolása” pont alatt szereplő kérdések maradéktalan megválaszolására. A 2. melléklet szerinti okmányok hiányos kitöltése esetén az ajánlatkérő köteles a szükséges kiegészítő információkat bekérni, az információk határidőre történő biztosításának elmaradása esetén pedig az okmányokat visszaküldeni.
(3) Az (1) bekezdésben szereplő okmányhoz csatolni
kell a (köz)beszerzési eljárás kezdeményezéséhez és lebonyolításhoz szükséges, a 3. mellékletben foglaltak szerint
összeállított, a kezdeményező által megfogalmazott követelményeket, a műszaki leírást, minőségbiztosítási, átvételi követelményeket, valamint minden információt és nyilatkozatot (a továbbiakban együttesen: műszaki követel
mények). A csatolt műszaki követelményeket minden oldalon a készítő kézjegyével kell ellátni.
(4) A 2. melléklet szerinti okmányt és csatolt műszaki
követelményeket egy eredeti példányban, valamint e-mailben – elektronikus úton – is meg kell küldeni az ajánlatkérő részére.
(5) A 2. melléklet szerinti okmányhoz a tárgyévi költségvetési előirányzatok vonatkozásában a 7. melléklet
szerinti, a HM KPH által, az azt követő év, évek vonatkozásában a 8. melléklet szerinti, a költségviselő, vagy az előirányzat felett rendelkezési jogosultsággal bíró honvédelmi
szerv által kiállított „Fedezetigazolás” elnevezésű nyomtatványt csatolni kell.
(6) A (köz)beszerzési eljárást kezdeményező okmány és
a csatolt műszaki követelmények összeállítását követően a
dokumentációt a kezdeményező megküldi a híradó, informatikai és információvédelmi tárgyú beszerzések esetén
a HVK HIICSF, az elektronikai hadviselés tárgyú beszerzések esetén a Honvéd Vezérkar Felderítő Csoportfőnökség, kiképzés-technikai tárgyú beszerzések esetén a Honvéd Vezérkar Kiképzési Csoportfőnökség, az egészségügyi szakterületet érintő beszerzések esetén közvetlenül,
az egyéb szakterületeket érintő beszerzés esetén a HVK
LOGCSF útján a HM FHH részére. A szakterületileg érintett csoportfőnökségek a megküldött okmányok alapján
megvizsgálják a (köz)beszerzés időszerűségét, katonai alkalmazásnak való megfelelését és álláspontjukról 8 napon
belül tájékoztatják a kezdeményezőt.
17. § (1) Az ajánlatkérő a 2. melléklet szerinti okmány és a
hozzá csatolt műszaki követelmények beérkezését követően haladéktalanul megkezdi az abban leírtak ellenőrzését,
valamint a (köz)beszerzési eljárást megindító felhívás és a
dokumentáció kidolgozását.
(2) Az ajánlatkérő a (köz)beszerzési eljárást kezdeményező okmány és a csatolt műszaki követelmények beérkezését, ellenőrzését követően, amennyiben abban a 16. §
(2) bekezdése szerinti hiányosságot
a) nem észlelt, elkészíti a megbízás befogadó nyilatkozatot, melyet a befogadás visszaigazolása céljából megküld az eljárás kezdeményezője részére,
b) észlelt, haladéktalanul előzetes konzultációt kezdeményez a hiányosságok kiküszöbölése érdekében a megbízó, valamint a szakterületileg érintett csoportfőnökség
részvételével. A szükséges módosítások végrehajtása a
16. §-ban meghatározottak szerint történik.
(3) Az ajánlatkérő részére a beszerzési feladat a 2. melléklet szerinti okmány és a csatolt műszaki követelmények
befogadásával kezdődik és a megbízás tárgyát képező termékeknek, vagy szolgáltatásoknak a kezdeményező, vagy
az általa kijelölt honvédelmi szervezet képviselője részére
történő átadását követően a számlák rendezésével zárul le.
(4) Ha a (köz)beszerzés végrehajtása során olyan előre
nem látható körülmények állnak elő, amelyek a 2. melléklet szerinti okmányban kapott felhatalmazást meghaladják, az ajánlatkérő felkéri a kezdeményezőt az okmány módosítására. A módosításában csak az eredeti, az okmánytól
eltérő feltételeket és feladatokat kell meghatározni.
(5) A (köz)beszerzési eljárás jogszerű lefolytatásáért, és
megfelelő időben való végrehajtásáért az ajánlatkérő felelőssége a 2. melléklet szerinti okmány befogadásával kezdődik. Amennyiben az okmány befogadását követően
olyan, előre nem látható körülmények állnak elő, amelyek
alapján a (köz)beszerzési eljárás nem folytatható le, az
ajánlatkérő az okmány befogadását visszavonhatja. Erről a
tényről haladéktalanul köteles értesíteni a kezdeményezőt
és a szakterületileg érintett csoportfőnökséget.
(6) A (köz)beszerzési eljárást megindító hirdetmény és
a dokumentáció összeállításához – a (köz)beszerzési feladat függvényében – ha a (köz)beszerzés bonyolultsága
indokolttá teszi, az ajánlatkérő szakértői bizottságot alakíthat. A szakértői bizottság az ajánlatkérő, a (köz)beszerzési eljárás kezdeményezője, valamint az eljárás tárgya
szerint szakterületileg érintett csoportfőnökségek és a HM
KPH állományából – szükség esetén külső szakértők felkérésével – az ajánlatkérő által aláírt okmányon kerül
kijelölésre.
(7) Az R5. hatálya alá tartozó (köz)beszerzési eljárás
esetén az ajánlatkérő elkészíti az R5.-ben megadott formátumú előterjesztést, melynek aláírására a HM VGHÁT távollétében a HM GTSZF főosztályvezetője jogosult.
18. § (1) Az ajánlatkérő a közbeszerzési eljárást megindító
felhívás és dokumentáció tervezeteit, a 16. § (6) szerinti álláspontot az 1. melléklet szerinti formanyomtatvány kitöltésével, a csatolandó dokumentumokkal és a 2. melléklet
szerinti okmánnyal – továbbá az R5. hatálya alá tartozó
(köz)beszerzés esetén a 17. § (7) bekezdése szerinti melléklettel – együtt a HM GTSZF útján:
a) a közbeszerzési értékhatárt elérő vagy azt meghaladó,
de az 50 millió Ft értéket el nem érő (köz)beszerzések esetén a HM VGHÁT;
b) az 50 millió Ft, vagy azt meghaladó értékű (köz)beszerzések esetén a HM VGHÁT útján a HM KÁT
részére jóváhagyásra felterjeszti, melyről a HM VGHÁT,
illetve a HM KÁT a kézhezvételtől számított 8. napig döntést hoz.
(2) Az R1., az R3. és az R4. hatálya alá tartozó (köz)beszerzések esetében az (1) bekezdés szerinti felterjesztési
kötelezettség (köz)beszerzési értékhatártól függetlenül
fennáll.
(3) Az ajánlatkérőnek az (1) bekezdés szerinti okmányokat e-mailben is meg kell küldeni a HM GTSZF által
meghatározott címre. A megküldés tényét a felterjesztő
ügyiratban jelezni kell.
(4) Különösen indokolt esetben – így különösen összetett, bonyolult beszerzési feladat esetén – a HM VGHÁT
előzetes hozzájárulása alapján a HM GTSZF a műszaki
követelményeket szakértői véleményezésre küldi meg.
A szakértői véleményezés költségeit a HM GTSZF tervezi
és köteles biztosítani.
(5) A felterjesztett okmányok alapján a HM GTSZF
megvizsgálja a (köz)beszerzés R5. hatálya alá tartozását és
az R5. hatálya alá tartozó (köz)beszerzés esetén a felterjesztett melléklettel együtt benyújtja az előterjesztést az
NFM részére.
(6) A HM GTSZF a felterjesztést követően
a) az R5. hatálya alá nem tartozó (köz)beszerzések ese
tében az (1) bekezdés szerinti döntésről a döntést követően
legfeljebb 5 munkanapon belül,
b) az R5. hatálya alá tartozó (köz)beszerzések esetében
a nemzeti fejlesztési miniszter döntéséről a döntésről való
tudomásszerzést követően legfeljebb 3 munkanapon belül
tájékoztatja az ajánlatkérőt.
19. § A (köz)beszerzési eljárás csak jóváhagyó döntésről szóló,
a 18. § (6) bekezdése szerinti tájékoztatás ajánlatkérőhöz
érkezése után indítható meg.
20. § (1) A (köz)beszerzési eljárást elsősorban nyílt, vagy hirdetmény közzétételével induló tárgyalásos eljárással kell
lefolytatni. Ha a jogszabályi feltételek fennállnak, más eljárás is választható.
(2) Amennyiben rendkívüli sürgősségű közbeszerzés
lefolytatása szükséges, úgy a közbeszerzési eljárás szereplői a Kbt. rendkívüli sürgősségre vonatkozó szabályainak
teljes körű alkalmazásával kötelesek eljárni. A sürgősség
objektív indokolása a közbeszerzési eljárást kezdeményező, jogszerűségének vizsgálata és indokolása az ajánlatkérő kötelezettsége és felelőssége.
(3) Abban az esetben, ha a (köz)beszerzési eljárás hirdetményével kapcsolatban az eljárásban érintett honvédelmi szervezet részéről megalapozott, tartalmi elemet érintő,
módosítást igénylő észrevétel érkezik, a módosítást a HM
GTSZF részére a megküldéssel egyidejűleg e-mailben is
meg kell küldeni.
(4) A keretszerződés-feltöltést, valamint a szerződésmódosítást a kezdeményező a 2. mellékletben szereplő
formanyomtatvány kitöltésével kezdeményezi az ajánlatkérőnél. A formanyomtatványt a kezdeményező vezetője,
vagy a Szervezeti és Működési Szabályzatában a kiadmányozásra meghatalmazott személy jogosult aláírni. Az aláírásoknál a gépelt névnek és az aláírónak meg kell egyeznie. A formanyomtatvány minden pontjának az eredeti
megbízásnak megfelelő választ, továbbá az új információ
kat is tartalmaznia kell. A kezdeményezőnek csatolnia kell
a szerződéskötés, vagy szerződésmódosítás szükségességét alátámasztó dokumentumokat.
(5) Az ajánlatkérő a keretszerződés-feltöltés, vagy a
szerződés értékét, mennyiségét vagy a teljesítési határidőt
(a továbbiakban együtt: lényeges tartalom) érintő szerződésmódosítás kezdeményezésére a 4. melléklet szerinti
okmányt terjeszti fel a 18. § (1) bekezdés szerinti rendben,
a csatolandó dokumentumokkal együtt a feltöltést, vagy a
módosítást megelőzően, NFM engedélyezést nem igénylő
esetekben legfeljebb a feltöltést, vagy a módosítást megelőző 8. napig, NFM engedélyezést igénylő esetekben a
feltöltést, vagy a módosítást megelőző 20. napig. A szerződés lényeges tartalmát nem érintő módosítás esetén tájékoztatást kell felterjeszteni a módosítást megelőző 8. napig. Az engedély visszaérkezéséről szóló HM GTSZF tájékoztatást követően a szerződésmódosítás, vagy a keretszerződés-feltöltés azonnal aláírható.
(6) A HM GTSZF a felterjesztett dokumentumok alapján a 18. § (5)–(6) bekezdésében meghatározottak szerint
jár el.
(7) Hozzájárulás hiányában az (5) bekezdésben felterjesztett szerződésmódosítás nem köthető meg, a (köz)beszerzés a módosult feltételekkel csak új (köz)beszerzési eljárásban valósítható meg.
21. § (1) Az ajánlatkérőnek a (köz)beszerzési eljárás során
beérkezett ajánlatok elbírálására bírálóbizottságot kell alakítania. A bírálóbizottság az ajánlatkérő, a (köz)beszerzési
eljárás kezdeményezője, valamint az eljárás tárgya szerint
szakterületileg érintett csoportfőnökségek és a HM KPH
állományából – szükség esetén külső szakértők felkérésével – kerül kijelölésre.
(2) A bírálóbizottság az ajánlatok értékeléséről részletes
jegyzőkönyvet, összegezést készít, amelynek részét képezik a tagok indokolással ellátott bírálati lapjai.
(3) Az R5. hatálya alá tartozó eljárás eredménye csak a
nemzeti fejlesztési miniszter hozzájárulását követően hirdethető ki, melyről az ajánlatkérőt a HM GTSZF értesíti
ki. Az R5. hatálya alá nem tartozó eljárások esetében az
adott eljárásra vonatkozó szabályoknak megfelelően kell
eredményt hirdetni.
(4) Amennyiben a költségkihatás a beérkezett (köz)beszerzési ajánlatok elbírálásakor meghaladja az engedélyezett összeget, az ajánlatkérő tájékoztatása alapján a kezdeményező által benyújtott, költségviselői záradékot tartalmazó, a HM KPH által ellenjegyzett, az 5. melléklet szerinti „Fedezetbiztosítási kérelem” elnevezésű nyomtatványt is csatolni kell az összegezés mellé.
(5) Az eredményhirdetést követően az ajánlatkérő a
szerződés tervezetét a kezdeményezővel egyezteti, valamint az ellenjegyzési utasítás mellékletében meghatározott formában a szerződéskivonatot elkészíti és ellenje
gyezteti, majd a vonatkozó jogszabályok szerint az ajánlatkérő a szerződést a (köz)beszerzési eljárás nyertesével
megköti.
(6) Az eredményhirdetést követően az ajánlatkérő a
9. melléklet szerint tájékoztató jelentést terjeszt fel a HM
GTSZF útján a HM VGHÁT részére, melyhez csatolja az
értékelési jegyzőkönyvet és az eljárás eredményéről szóló
összegezést.
(7) Eredménytelen eljárás esetén az ajánlatkérő eredménytelenség indokolásáról szóló tájékoztatását követően
a (köz)beszerzési eljárás kezdeményezője a költségfedezet
további megléte, valamint az igény fennállása esetén külön engedély nélkül a 16. § szerint ismételten kezdeményezheti az eljárást.
(8) Az eredménytelen eljárást követően, amennyiben a
kezdeményező az eljárás megindításának alapját képező
megbízást és műszaki követelményeket változatlan tartalommal fenntartja, a kezdeményező új fedezetigazolás
megküldésével kezdeményezheti az eljárás ismételt lefolytatását az ajánlatkérőnél.
(9) A kezdeményező negyedévente, de legkésőbb a
szerződés teljesítését, vagy részteljesítését követően haladéktalanul tájékoztatja az ajánlatkérőt a teljesítésről,
melyről az ajánlatkérő nyilvántartást vezet.
(10) Abban az esetben, amikor a költségviselő nem azonos az ajánlatkérővel, a költségviselő a részére benyújtott
számla kifizetésével kapcsolatban a szerződésben meghatározott rendszerességgel, a Kbt. 34. § (2) bekezdésére figyelemmel számlaösszesítőt küld az ajánlatkérő részére.
(11) A (köz)beszerzési eljárások előkészítése és lefolytatása során a kijelölt bizottságok tagjai – az esetlegesen
bevont külső szakértők, hivatalos közbeszerzési tanácsadók kivételével – kötelesek összeférhetetlenségi nyilatkozatot, valamint vagyonnyilatkozatot tenni, továbbá nyilatkozni arról, hogy rendelkeznek legalább „B” típusú
nemzetbiztonsági ellenőrzéssel, vagy annak érdekében a
nemzetbiztonsági ellenőrzésük megkezdődött.
5. A beszerzési eljárásokkal kapcsolatos sajátos
szabályok 22. §
(1) A honvédelmi szervezetek folyamatos működéséhez
szükséges áruk beszerzését és szolgáltatások megrendelését, a több évre átnyúló haditechnikai eszköz fenntartás,
modernizáció, fejlesztési célú, valamint inkurrencia-hasznosításhoz kapcsolódó feladatokat keretmegállapodásos
eljárás alkalmazásával, vagy több éves keretszerződés
megkötésével is meg lehet valósítani.
(2) A keretmegállapodásos eljárással vagy több éves keretszerződéssel lebonyolítandó beszerzések tervezése során az ÉBT-ben csak a tárgyévi beszerzési igény kerül jóváhagyásra, ugyanakkor az ÉBT-ben a teljes – legfeljebb
négy éves – futamidőre tervezett beszerzési igényeket is
szerepeltetni kell.
23. § (1) A keretmegállapodásban vagy több éves keretszerződésben foglalt teljes futamidőre tervezett beszerzési feladat lebonyolítása a 16. §-ban meghatározott módon történik.
(2) A keretmegállapodás vagy több éves keretszerződés
pénzügyi keretein belül realizálandó éves feltöltés is a
16. §-ban meghatározott módon és formában indítható
meg, ez esetben a tárgyévre vonatkozó beszerzés adatait
kell szerepeltetni. A 4. melléklet szerinti okmány felterjesztése nélkül kiegészítő megállapodás nem köthető.
(3) Az éves kiegészítő megállapodás szerződéskivonatát kötelezettségvállalóként a kezdeményező által kijelölt
kötelezettségvállaló vezetője és minden esetben az ajánlatkérő írja alá.
24. § (1) A központosított közbeszerzés alá vont kiemelt termékek teljes körére a Kormány kijelölt központi beszerző
szervezete (a továbbiakban: KKBSZ) felé igénybejelentésre jogosult:
a) az MH vonatkozásában kizárólagosan a HM FHH – a
b)–c) pontok kivételével – a központosított termékek teljes
körére;
b) az ellátási körébe tartozó honvédelmi szervezetek vonatkozásában az MH BHD a központosított termékek – a
9. § (1) bekezdésben meghatározott – körére;
c) a HM PRKF a központosított közbeszerzés körébe
tartozó nemzetközi utazásszervezés megrendelése vonatkozásában.
(2) Az (1) bekezdésben meghatározott honvédelmi szervezetek (a továbbiakban: igénybejelentő) a kiemelt termékek közbeszerzését a Kbt. szabályaival összhangban, saját
hatáskörben is megvalósíthatják az R1. 7. § (1) bekezdésében foglaltak fennállása esetén az R1. 7. § (2)–(4) bekezdésének, valamint 8–9. §-a előírásainak betartása
mellett.
(3) Az igénybejelentő a központosított közbeszerzési
eljárás során az R1. 28. §-a szerinti eljárásmódot alkalmazhatja.
(4) A R2. 5. §-a szerinti önkéntes csatlakozás a honvédelmi miniszter előzetes engedélye alapján kezdeményezhető.
25. § (1) A honvédelmi szervezetek a központosított közbeszerzés hatálya alá tartozó éves beszerzési igényeiket
tárgyév április 30-ig megküldik a központosított közbeszerzésre feljogosított ajánlatkérő honvédelmi szervezet
részére a KKBSZ által meghatározott formában.
(2) Az állami normatíva számok táblázatát, valamint az
éves központosított igénybejelentés formanyomtatványát
a HM FHH a (köz)beszerzési hirdetmények közzétételére
kialakított honlapján teszi közzé.
26. § (1) A megbízó honvédelmi szervezetek a központosított
közbeszerzés hatálya alá tartozó országosan kiemelt termékek beszerzésére és szolgáltatások megrendelésére vonatkozó megbízásaikat a 2. melléklet kitöltésével az igénybejelentésre jogosult HM FHH részére negyedévente, keretmegállapodásonként összesítve küldik meg, az első negyedévre vonatkozóan előző év november 1-ig, ezt követően negyedévente február, május és augusztus 1-ig
a 2. melléklet egyéb specifikáció rovatának következő
szempontok szerinti kitöltésével:
a) termék megnevezése;
b) besoroló azonosító;
c) KKBSZ azonosító, ha ismert;
d) keretmegállapodás száma;
e) keretmegállapodás hatálya.
(2) A tárgyévet követő évre vonatkozó éves igénybeje
lentést tárgyév október 31-ig kell megküldeni az igénybejelentő részére.
(3) Az igénybejelentők a beszerzés kezdeményezését a
KKBSZ által megkötött keretmegállapodásonként terjesztik fel engedélyeztetésre az első negyedévre vonatkozóan
előző év november 15-ig, ezt követően negyedévente február, május és augusztus 15-ig.
27. § (1) A védelmi célú beszerzéseket az R4.-ben meghatározottak szerint kell lefolytatni, azonban az eljárások során
a 13–21. §-ban meghatározottakat megfelelően kell alkalmazni.
(2) Védelmi célú beszerzésekre vonatkozó egyedi engedélyezési kérelmek esetén a HM GTSZF megvizsgálja,
hogy az R4. 56. § (2) bekezdés a) pont ai) alpontja alapján
nemzetbiztonsági, vagy honvédelmi érdekből a hazai hadiipari termelő- vagy szolgáltatókapacitások fenntartása indokolja-e az egy meghatározott forrásból történő beszerzés lefolytatását.
28. § (1) A külföldi szervezetek által felajánlott haditechnikai eszközök beszerzését az R4.-ben meghatározottak szerint kell végrehajtani, azonban a különleges eljárás akkor
alkalmazható, ha a felajánlás nemzetközi megállapodásban, jegyzőkönyvben, egyetértési nyilatkozatban, vagy
más egyéb hivatalos felajánlás formájában rögzítésre kerül, és a Kormány vagy az illetékes miniszter döntött a felajánlás elfogadásáról.
(2) A felajánlást az eljárás kezdeményezéssel együtt
kell felterjeszteni részletes szakmai indoklással alátámasztva. A felajánlást a honvédelmi miniszternek a HM
GTSZF a HM VGHÁT és a HM KÁT útján terjeszti fel elfogadásra és a honvédelmi miniszter döntésének függvényében kerül az eljárás megindítása jóváhagyásra.
29. § A műveleti beszerzéseket – az R2.–R3. és az R5. hatálya
alá tartozó beszerzések kivételével – a 37–38. § szerinti eljárásrend alapján, a műveleti beszerzések lefolytatási
rendjéről szóló HM KÁT – HVKF együttes intézkedés
szerint kell lefolytatni.
30. § A tartós külszolgálatot teljesítők ellátását célzó beszerzések lefolytatásának rendjét – az R2.–R3. és az R5. hatálya alá tartozó beszerzések kivételével – a 37–38. § szerinti
eljárásrend alapján, a HM KÁT és a HVKF együttes intézkedésben szabályozza.
31. § (1) A nemzetbiztonsági beszerzések vonatkozásában az
R3. 3. § (2) bekezdése szerinti döntésre vonatkozó javaslatot a HM GTSZF, a HM VGHÁT és a HM KÁT útján kell
felterjeszteni a honvédelmi miniszter részére. A javaslat az
Országgyűlés illetékes bizottsága részére történő továbbítását és a törvény alkalmazását kizáró döntés iránti kérést a
honvédelmi miniszter kezdeményezi. A felterjesztés elkészítéséért az azt kezdeményező honvédelmi szervezet felel, a HM képviseletét az Országgyűlés illetékes bizottsága
előtt a kijelölt honvédelmi szervezet vezetője látja el.
(2) Az eljárások lefolytatásának rendjére a 13–21. §-ban
meghatározottakat megfelelően alkalmazni kell.
(3) A beszerzés dokumentumai között meg kell őrizni az
Országgyűlés illetékes bizottsága által hozott határozat,
valamint a határozatot kezdeményező előterjesztés másolatát.
32. § A NATO Biztonsági Beruházási Programjához kapcsolódó beszerzéseket az R6.-ban meghatározottak szerint
kell lefolytatni. Az eljárások lefolytatásának rendjére a
16–23. §-ban valamint a 38–40. §-ban meghatározottakat
megfelelően kell alkalmazni.
33. § (1) A nemzetközi gyakorlaton, hadgyakorlaton részt
vevő honvédelmi szervezetek ellátása biztosításához szükséges áru beszerzését és szolgáltatás megrendelését
– amennyiben ilyen aláírásra kerül – a befogadó nemzeti
támogatásról szóló nemzetközi megállapodás alapján kell
biztosítani.
(2) Az (1) bekezdés szerinti nemzetközi megállapodás
hiányában a 28. §-ban meghatározottak szerint kell eljárni.
34. § A jövedéki termékeket kizárólag a jövedéki adóról és a
jövedéki termékek forgalmazásának különös szabályairól
szóló 2003. évi CXXVII. törvény rendelkezéseinek betartásával lehet (köz)beszerezni.
35. § (1) „In-house” beszerzésre irányuló megállapodás megkötésére vonatkozó előkészítő tárgyalások az érintett gazdálkodó szervezettel csak akkor kezdhetőek meg, ha a
megállapodást előkészítő honvédelmi szervezet a Kbt. 9. §
(1) bekezdés k) pontjában foglalt valamennyi feltétel fennállását megvizsgálta.
(2) A megállapodás feltételeinek kialakítására irányuló
tárgyalásokat az érintett gazdálkodó szervezettel a megállapodást előkészítő honvédelmi szervezetnek kell lefolytatnia, egy vagy több tárgyalási forduló keretében, az érintett honvédelmi szervezetek szükség szerinti bevonásával.
(3) A megállapodást a tárgyalások lezárását és a végső
árajánlat elfogadását követően, a végső ajánlat tartalma
szerint kell megkötni az érintett gazdálkodó szervezettel.
(4) A megállapodást a HM FHH készíti elő, a megállapodás megkötésére a HM VGHÁT külön felhatalmazása
alapján a HM FHH főigazgatója jogosult.
(5) A Kbt. 9. § (1) bekezdés k) pontja szerinti gazdálkodó szervezet a Kbt. 6. § (1) bekezdés d) pontja értelmében
ajánlatkérőnek minősül.
(6) Amennyiben a tárgyalások nem vezetnek eredményre, az ajánlatkérő – a (köz)beszerzés kezdeményezés fenntartása esetén – a vonatkozó jogszabályok és egyéb belső
szabályozók szerinti (köz)beszerzési eljárást folytat le.
36. § (1) A büntetés-végrehajtási szervezetről szóló 1995. évi
CVII. törvény 9/A. § (3) bekezdésében foglaltak alapján a
BVR-ben meghatározott eljárásrendet a (2)–(4) bekezdés
szerint kell alkalmazni.
(2) A 6. § (2) bekezdés m) pontjában meghatározott értékhatárt el nem érő értékű, a fogvatartottak kötelező foglalkoztatása keretében előállított áruk beszerzése vagy teljesített szolgáltatások megrendelése során a pályázatkérő jogosultsággal felruházott honvédelmi szervezetek saját hatáskörben döntenek a BVR.-ben meghatározott ellátási kötelezettség igénybevételéről.
(3) A 6. § (2) bekezdés m) pontjában meghatározott értékhatárokat elérő, de a közösségi közbeszerzési értékhatárokat el nem érő értékű (köz)beszerzések esetén
– amennyiben nem kerül sor „in house” beszerzés eredményes lefolytatására – a HM FHH a BVR. szerinti ajánlatot,
a megbízást, valamint a csatolandó dokumentumokat a
18. §-ban meghatározottak szerint terjeszti fel.
(4) A HM FHH ajánlatkérőként a közösségi közbeszerzési értékhatárt meghaladó értékű (köz)beszerzések esetén
a Kbt. és az R1–R6. előírásai alapján jár el.
37. § (1) A Kbt. 9. § (1) bekezdés e) pontjában meghatározott
kivétel alapján – figyelemmel az R4.-ben foglaltakra – a
NATO beszerzésekkel foglalkozó ügynökségének eljárásrendje alkalmazható.
(2) A NATO beszerzésekkel foglalkozó ügynöksége eljárásrendje keretében történő megrendelés jóváhagyására
a HM VGHÁT jogosult.
(3) A NATO beszerzésekkel foglalkozó ügynöksége eljárásrendjével kapcsolatos belső eljárásrend a HM FHH
(köz)beszerzési szabályzatában kerül rögzítésre.
38. § (1) A honvédelmi szervezeteknek az éves költségvetési
törvényben meghatározott közbeszerzési értékhatárt el
nem érő, de árubeszerzés, szolgáltatás megrendelése és
építési beruházás esetén a nettó 2 millió Ft értékhatárt elérő, vagy azt meghaladó becsült értékű, saját hatáskörben
végrehajtásra kerülő beszerzési eljárásának lefolytatása
során a 39. § szerinti pályáztatási eljárási rendet kell alkalmazni.
(2) Árubeszerzés, szolgáltatás megrendelése, valamint
építési beruházás esetén a nettó 2 millió Ft értékhatárt el
nem érő becsült értékű beszerzések lefolytatása során is törekedni kell a gazdaságosság, az esélyegyenlőség és versenysemlegesség kritériumainak érvényesítésére, továbbá
legalább három árajánlat bekérésére.
(3) Az értékhatár meghatározásakor figyelembe kell
venni a Kbt. szerinti egybeszámítási kötelezettséget.
(4) Az (1)–(2) bekezdés szerinti beszerzési eljárások
kezdeményezésére a HM FHH-tól külön engedélyt kérni,
arról hirdetményt közzétenni nem kell, ide nem értve a
szolgáltatás megrendelésére vonatkozó mindenkori, a közbeszerzési értékhatárt elérő vagy meghaladó, de az építési
beruházás közbeszerzési értékhatárát el nem érő becsült
értékű, kisértékű infrastrukturális beszerzéseket, mely esetén az eljárást a 6. melléklet szerinti „Kisértékű infrastrukturális beszerzési kérelem” jóváhagyásával kell kezdeményezni. A „Kisértékű infrastrukturális beszerzési kérelem”
jóváhagyására a HM FHH jogosult. Az eljárás kezdeményezője a „Kisértékű infrastrukturális beszerzési kérelem”
jóváhagyása esetén megbízást adhat a HM FHH részére az
eljárás lefolytatására. Amennyiben az eljárás kezdeményezője az eljárást saját hatáskörben kívánja lefolytatni, de
műszaki ellenőrt a beszerzés alapján elvégzendő munkálatokhoz – saját állományából – nem tud biztosítani, köteles
a 6. mellékleten a HM FHH-tól műszaki ellenőr biztosítását kérni.
39. § (1) A pályáztatási eljárás során a honvédelmi szervezet
vezetője – beszerzési feladattól függően – bizottságot jelölhet ki a beszerzési eljárás lefolytatására. A pályázati felhívások kidolgozásában és a pályázatok értékelésében
részt vevők kötelesek összeférhetetlenségi nyilatkozatot
tenni. Bizottság kijelölése esetén annak feladatait, hatáskörét, a felelősségi köröket – amennyiben a honvédelmi
szervezet beszerzési szabályzata nem tartalmazza – a honvédelmi szervezet vezetője a kijelöléssel egy időben határozza meg. A beszerzési eljárás során írásban legalább három pályázatot kell bekérni.
(2) A pályázati felhívásnak legalább a következőket kell
tartalmaznia:
a) a pályázatot bekérő nevét, címét, telefon- és telefaxszámát, vagy e-mail címét;
b) a beszerzés tárgyát, mennyiségét, a mennyiségtől
való eltérés mértékét, a beszerzés műszaki leírását, vagy a
minőségi és teljesítménykövetelményeket;
c) a szerződés típusának meghatározását;
d) a szerződés időtartamát vagy a teljesítés határidejét;
e) a teljesítés helyét;
f) az ellenszolgáltatás teljesítésének feltételeit;
g) a pályázatok bírálati szempontjait;
h) az alkalmassági követelményeket;
i) a hiánypótlás lehetőségét, módját;
j) a pályázat beérkezésének határidejét, a benyújtás cí
mét és a pályázatok bontásán való részvételi lehetőséget;
k) a tárgyalás lehetőségét;
l) a pályázat elbírálásáról szóló tájékoztatás határidejét,
módját.
(3) A beszerzési műszaki leírásának a beszerezni kívánt
áru, megrendelni kívánt szolgáltatás, építési beruházás
egyértelmű beazonosításához szükséges meghatározását
kell tartalmazni, azonban ez nem tartalmazhat egy meghatározott szállítóra vonatkozó utalást.
(4) Ha nem érkezik be három pályázat, a beérkezett pályázat, pályázatok alapján lehet dönteni.
(5) A nyertes pályázót elsősorban a legalacsonyabb
összegű ellenszolgáltatás, több áruféleséget, vagy szolgáltatási igényt tartalmazó pályázat bekérése esetén az
összességében legkedvezőbb pályázat alapján kell kiválasztani.
(6) Indokolt esetben a nyertes pályázó kiválasztása a
legrövidebb teljesítési határidő alapján is történhet, de ebben az esetben is törekedni kell a gazdaságosság kritériumainak biztosítására, vizsgálni kell az árajánlatokat, és az
elfogadott pályázat árajánlata a legalacsonyabb ellenszolgáltatást tartalmazó érvényes pályázat árajánlatát 10 százaléknál nagyobb mértékben nem haladhatja meg.
(7) A pályázatot bekérő honvédelmi szervezet köteles
nyilatkozatot kérni a pályázók szállítási, szolgáltatási referenciáiról, valamint pénzügyi alkalmasságáról.
(8) Azonos teljesítési feltételek esetén a pályázatot bekérő honvédelmi szervezet tárgyalás útján köteles a nyertes pályázót kiválasztani. A tárgyalásról jegyzőkönyvet
kell készíteni.
(9) A (2) bekezdés j) pontban megjelölt határidő előtt tilos a pályázatok értékelését megkezdeni.
(10) A pályázatok értékeléséről jegyzőkönyvet kell készíteni. (11) A pályázatot bekérő köteles a pályázatokat elbírálni, kivéve, ha a beszerzési eljárás megkezdését követően –
általa előre nem látható és elháríthatatlan ok következtében – beállott lényeges körülmény miatt a szerződés megkötésére, vagy a szerződés megkötése esetén a teljesítésre
nem lenne képes. Ebben az esetben a pályázatot bekérőnek
az eljárást eredménytelenné kell nyilvánítania.
(12) Érvénytelen a pályázat, ha
a) azt a pályázati határidő lejárta után nyújtották be;
b) a pályázó nem felel meg az alkalmassági követelmé
nyeknek;
c) egyéb módon nem felel meg a pályázati felhívásban
meghatározott feltételeknek.
(13) Eredménytelen az eljárás, ha
a) nem nyújtottak be pályázatot;
b) kizárólag érvénytelen pályázatot nyújtottak be;
c) egyik pályázó sem, vagy az összességében legelő
nyösebb pályázatot benyújtó sem tett – a pályázatot bekérő
rendelkezésére álló anyagi fedezet mértékére tekintettel –
megfelelő pályázatot;
d) a pályázatot bekérő az eljárást a szerződés megkötésére, vagy teljesítésére képtelenné válása miatt eredménytelenné nyilvánítja;
e) valamelyik pályázónak az eljárás tisztaságát, vagy a
többi pályázó érdekeit súlyosan sértő cselekménye miatt a
pályázatot bekérő az eljárás érvénytelenítéséről dönt.
(14) Az eljárás során keletkező iratokat az ügyviteli szabályok betartásával iktatni kell, és legkevesebb 5 évig,
vagy amennyiben a jótállás, garancia időtartama, vagy
egyéb szabályok indokolttá teszik, ennél hosszabb ideig
kell megőrizni.
(15) E szakasz szerinti eljárás alapján olyan keretmegállapodás vagy keretszerződés is köthető, amely alapján a lekötött keret erejéig egyedi megrendelésekkel – kiegészítő
megállapodásokkal – lehet lehívni a keretmegállapodásban szereplő árut, szolgáltatást. A keretmegállapodás vagy
keretszerződés futamideje nem nyúlhat túl a költségvetési
évet követő év június hó 30-ig terjedő időszakon, továbbá
a teljesítés a költségvetési évet követő év június hó 30-ig
terjedő időszakon túlra nem húzódhat át.
40. § (1) Nem kell a 39. § szerinti eljárási rendet alkalmazni:
a) ha előre nem látható okból előállt rendkívüli sürgős
ség miatt nem lehetséges az alkalmazása, amely azonban
nem eredhet a pályázatot bekérő honvédelmi szervezet
mulasztásából;
b) árubeszerzés esetén, ha a korábban beszerzett áru
részbeni kicserélése vagy bővítése szükséges, és a nyertes
pályázó más pályázóval történő helyettesítése eltérő, nem
illeszkedő áruk beszerzését eredményezné;
c) építési beruházás és szolgáltatás megrendelése esetén, ha a korábban megkötött szerződésben nem szereplő,
előre nem látható okok miatt kiegészítő építési beruházás
vagy szolgáltatás megrendelése szükséges;
d) ha a szerződést műszaki-technikai sajátosságok, művészeti, sport, kulturális vagy kegyeleti szempontok, kizárólagos jogok védelme, haditechnikai kutatás-fejlesztési
feladat elvégzése vagy biztonsági szempontok miatt háromnál kevesebb szervezet, vagy személy képes teljesíteni;
e) ha a beszerzés kivételesen kedvező feltételei csak rövid ideig állnak fenn, és az ellenszolgáltatás a piaci áraknál
lényegesen alacsonyabb;
f) haditechnikai kutatás-fejlesztési feladat beszerzése
esetén, ha a korábban megkezdett kutatás-fejlesztési feladat során elkészült termék, szolgáltatás továbbfejlesztése
vagy módosítása szükséges, és a korábbi feladatot elvégző
pályázó más pályázóval történő helyettesítése az addig
eredményként kialakításra került terméktől eltérő, nem illeszkedő termék beszerzését eredményezné.
(2) Az (1) bekezdésben meghatározott esetben a honvédelmi szervezet vezetője részére készített döntési javaslatban az eljárás alkalmazását kizáró indokolást rögzíteni
kell.
6. A beszerzési eljárások informatikai támogatása 41. §
(1) A beszerzések tervezése, az eljárások lefolytatásának informatikai támogatása érdekében Katonai Beszerzési Információs Rendszert (a továbbiakban: KBIR) kell kiépíteni és működtetni. A kiépített rendszeren belül a HM-I.
objektumban elhelyezett honvédelmi szervezetek részére
munkaállomásokon kell KBIR távolipont-hozzáférést biztosítani. (2) A KBIR-rel kapcsolatos követelmények kidolgozásáért
a) a beszerzések tervezése, az azzal kapcsolatos jelentési rendszer vonatkozásában a HM GTSZF;
b) a beszerzési eljárásokhoz kapcsolódó adatbázis, lekérdezési felületek, hozzáférési jogosultságok vonatkozásában a HM FHH;
c) az eljárás informatikai támogatása vonatkozásában az
MH BHD;
d) az alkalmazói igények alapján az MH Kormányzati
Célú Elkülönült Hírközlő Hálózatba történő integrációra
vonatkozó híradó, informatikai, valamint az információvédelmi hadműveleti követelmények vonatkozásában a
HVK HIICSF
a felelős.
(3) A KBIR-hez csatlakozott, adatfelvitelre feljogosított
honvédelmi szervezetek kötelesek a beszerzésekkel kapcsolatos információkat a KBIR-ben naprakészen vezetni.
7. Beszerzési eljárások dokumentálási
és jelentési rendje 42. §
(1) Az Kbt-ben meghatározottak alapján a közbeszerzési eljárásokról manuális vagy számítógépes – ügyvitel által
számmal ellátott – nyilvántartást kell vezetni. A (köz)beszerzési és a 38. § (1) bekezdése szerinti beszerzési eljárások, valamint infrastrukturális beszerzések esetében minden feladatra külön gyűjtőívet kell felfektetni, amelybe iktatni kell több ügyintéző esetén is az eljárással kapcsolatos
összes okmányt, levelezést, feljegyzést, indokolást, különös tekintettel a sürgősségi és előre nem látható okok miatt
indított beszerzési eljárásokra.
(2) A 38. § (2) bekezdése szerinti árubeszerzések, szolgáltatások, valamint építési beruházások megrendelésekor
a pályázatkérői jogosultsággal rendelkező honvédelmi
szervezetek szakterületenként egy gyűjtőben tartják nyilván a keletkezett dokumentumokat.
43. § (1) A honvédelmi szervezeteknek az operatív belső
kontrolljaik rendszerében (a továbbiakban: OBKR) meg
kell határozniuk beszerzéseik ellenőrzésének, kontrolljának rendjét
a) gazdálkodási intézkedésük, szabályzatuk beszerzési
mellékletében, vagy közbeszerzési szabályzatukban;
b) éves ellenőrzési tervükben,
melyeket át kell vezetniük a kapcsolódó OBKR okmányokon.
(2) A honvédelmi szervezetek a beszerzések helyzetéről
és tapasztalatairól a HM VGHÁT által kiadott külön szakutasításban foglalt eljárásrend és határidők alapján, az abban meghatározott tartalommal és formában jelentést terjesztenek fel a HM GTSZF, valamint a HM Kontrolling
Főosztály (a továbbiakban: HM KOF) részére.
(3) Az érintett honvédelmi szervezetek az R5. 13. §
(2) bekezdése szerinti statisztikai adatszolgáltatásokat
minden negyedévet követő hónap 15-ig megküldik a HM
GTSZF részére. A HM GTSZF összesített statisztikai
adatszolgáltatást állít össze és küld meg az NFM részére.
(4) A beszerzésekről szóló jelentéseket külön gyűjtőben
kell tárolni, és 5 évig kell megőrizni.
44. § (1) Az ajánlatkérői, pályázatkérői jogosultsággal rendelkező honvédelmi szervezetek az 5 millió Ft értékhatárt elérő, vagy meghaladó szerződéseik meghatározott
adatairól a közpénzek felhasználásával, a köztulajdon
használatának nyilvánosságával, átláthatóbbá tételével
és ellenőrzésének bővítésével összefüggő adatszolgáltatás és közzétételi kötelezettség szabályairól szóló
21/2004. (HK 6.) HM utasításban foglaltak alapján a
szerződés aláírását követő 15 napon belül kötelesek a
meghatározott formátumban a HM Jogi Főosztály felé
adatszolgáltatást teljesíteni.
(2) Az ajánlatkérő Kbt. hatálya alá kerüléséről a Közbeszerzési Hatóság részére küldött értesítésnek tartalmaznia
kell a honvédelmi szervezet nevét, elérhetőségét és a Kbt.
szerinti ajánlatkérői besorolását.
(3) Az ajánlatkérő a Kbt.-ben előírt felhívások, hirdetmények törvényi előírásoknak megfelelő közzétételének
költségét az intézményi költségvetésében, vagy a feladatra
terhelten tervezi, illetve számolja el.
8. A közbeszerzések központi ellenőrzése
és engedélyezése 45. §
(1) A honvédelmi szervezetek kezdeményezése és adatszolgáltatása alapján a HM GTSZF végzi az R5. rendelkezéseiben meghatározott, a (köz)beszerzési eljárások kezdeményezéséhez szükséges okmányok HM VGHÁT útján
az NFM részére történő továbbítását.
(2) Az ajánlatkérő az (1) bekezdésben foglaltak kivételével ellátja a HM képviseletét az NFM döntési folyamatában.
(3) Az NFM engedélyezési eljárásának tartama alatt a
HM GTSZF jogosult saját hatáskörben eljárva az ajánlat
kérő az engedélyezés alatt álló eljárásra vonatkozóan tájékoztatást kérni.
9. Záró és átmeneti rendelkezések 46. § (1) Az utasítás a közzétételét követő napon lép hatályba.
(2) Az utasítás rendelkezéseit a hatálybalépése után
megkezdett beszerzésekre kell alkalmazni. 47. § (1) Az ajánlatkérő és azon honvédelmi szervezetek,
amelyek a 11. § (1) bekezdés b) pontjában kapott felhatalmazás alapján – figyelemmel a Kbt. 6. § (1) bekezdés
b) pontjára – folytatnak le közbeszerzési eljárást, az utasítás hatályba lépését követő 30 napon belül kötelesek az
utasítás rendelkezései alapján közbeszerzési szabályzatukat kidolgozni és elektronikus úton a HM GTSZF részére
felterjeszteni.
(2) A 30. § szerinti HM KÁT–HVKF együttes intézkedés tervezetét a HVK LOGCSF az MH ÖHP-val és a szakmai szervekkel, szervezetekkel együttműködésben dolgozza ki és az utasítás hatálybalépését követő 30. napig
terjeszti fel jóváhagyásra.
(3) A HM GTSZF a HM KOF-fal együttműködve az
utasítás hatályba lépését követő 30. napig kidolgozza és
jóváhagyásra felterjeszti a 43. § (2) bekezdése szerinti HM
VGHÁT szakutasítás tervezetét.
(4) A 43. § (2) bekezdése szerinti jelentést először a
vonatkozó szakutasítás kiadását követően, az abban szabályozott eljárásrend és határidő szerint kell felterjeszteni.
48. § Hatályát veszti a honvédelmi szervezetek beszerzéseinek eljárási rendjéről szóló 71/2011. (VI. 30.) HM utasítás.
Hende Csaba s. k.,
honvédelmi miniszter


type: legislation

jurisdiction: Hungary

text:
15/2010. (I. 27.) HM utasítása a vállalkozási tevékenységgel kapcsolatos egyes kérdésekről, valamint a közszolgáltató honvédelmi szervezetek kiegészítő és kisegítő tevékenységéből származó bevételeinek felhasználásáról és elszámolásáról.
A honvédelemről és a Magyar Honvédségről szóló 2004. évi CV. törvény 52. § (1) bekezdésének f) pontja és 97. § (1) bekezdésének
l) pontja alapján a közszolgáltató honvédelmi szervezetek kiegészítő és kisegítő tevékenységéből származó bevételek
felhasználására és elszámolására, valamint a vállalkozási tevékenységgel kapcsolatos egyes kérdésekre a következő utasítást
adom ki: Az utasítás hatálya 1. § Az utasítás hatálya a HM Állami Egészségügyi Központra, a Zrínyi Miklós Nemzetvédelmi Egyetemre és a HM
Hadtörténeti Intézet és Múzeumra, a HM Fejlesztési és Logisztikai Ügynökségre (a továbbiakban együtt: honvédelmi
szervezet), valamint a HM Közgazdasági és Pénzügyi Ügynökségre (a továbbiakban: HM KPÜ) terjed ki.
2. § Az utasítás előírásait kell alkalmazni a honvédelmi szervezet szervezeti és működési szabályzatában (a továbbiakban:
SZMSZ) rögzített rendszeresen végzett, valamint az SZMSZ-ben nem szereplő, eseti jelleggel végzett kiegészítő,
kisegítő és vállalkozási tevékenységek bevételeinek felhasználására. Általános szabályok
3. § (1) Honvédelmi szervezet a rendszeresen végzett kiegészítő, kisegítő és vállalkozási tevékenységet az SZMSZ-ben
jóváhagyottak alapján, a honvédelmi szervezet gazdálkodási szabályzata, illetve vállalkozási szabályzata szerint végzi
azzal a feltétellel, hogy a tevékenység teljesítéséből származó bevételeknek fedezniük kell a felmerülő költségeket.
(2) A kiegészítő, kisegítő és vállalkozási tevékenység bevételeit és kiadásait a honvédelmi szervezet költségvetési
javaslatában tejeskörűen meg kell tervezni, ideértve az 5. § (3) és a 6. § (1) bekezdése szerinti kiadásokat is.
4. § (1) Kiegészítő, kisegítő és vállalkozási tevékenység
a) az önköltség-számítási szabályzat elkészítésének szabályairól szóló HM utasítás és a HM fejezet egységes
számviteli politikája VII. fejezetében meghatározottak szerint összeállított önköltség-számítási szabályzatban
kialakított árak alkalmazásával és b) a Polgári Törvénykönyvről szóló törvény előírásai alapján kötött szerződés vagy a közhatalmi honvédelmi
szervezetek kiegészítő és kisegítő tevékenységéből származó bevételek, valamint a terven felüli közhatalmi
bevételek felhasználásáról szóló HM rendelet (a továbbiakban: R.) 3. §-a (1) bekezdésének b) pontja szerinti
szolgáltatások esetében a honvédelmi szervezet parancsnokának (vezetőjének) írásos parancsa (határozata)
szerint végezhető. (2) Nem kell önköltség-számítási szabályzatot készíteni az R. 3. §-ának (2) bekezdése szerint végzett szolgáltatások esetén.
A kiegészítő és kisegítő tevékenység bevételeinek felhasználása 5. § (1) A kiegészítő és kisegítő tevékenységből származó bevételek köztartozások (így különösen az általános forgalmi adó)
kiegyenlítését követően fennmaradó összegéből a) a tevékenység során felhasznált csapatbeszerzésű anyagok – a gazdálkodási szabályok szerinti – visszapótlását
kell biztosítani, b) a központi, térítésmentes természetbeni ellátás keretében biztosított készletek és közüzemi szolgáltatások
költségeit, valamint a technikai eszközök amortizációs költségeit fejezeti visszatérülés címén kell visszapótolni,
c) a honvédelmi szervezetnél egyébként is felmerülő személyi kiadások és járulékai megtérülő részének 40%-át
működési hozzájárulásként, a tárca központosított bevételeként kell kezelni.
(2) Az amortizációs költségek, valamint a közüzemi szolgáltatások költségeinek mértékét az R. 5. §-ának (2) bekezdésében
foglaltak szerint kell megállapítani. (3) A bevételek áfával és (1) bekezdés szerint csökkentett összegét a honvédelmi szervezet az R. 7–8. §-ában foglaltak
figyelembevételével, működési és fejlesztési kiadásaira fordíthatja. (4) A tárca központosított bevételeit az R. 6. §-ában meghatározottak szerint kell befizetni.
A vállalkozási tevékenység bevételei felhasználásával kapcsolatos szabályok 6. § (1) A vállalkozási tevékenység által igénybe vett eszközök amortizációs költségeit, valamint a közüzemi szolgáltatások
költségeit az R. 5. §-ának (2) bekezdése szerint kell megállapítani és az R. 6. §-a szerint kell megfizetni.
(2) A honvédelmi szervezet vállalkozási tevékenységét fenntartási hozzájárulás címén a HM költségvetési fejezet
központosított bevételeként befizetési kötelezettség terheli, melynek mértéke az „51–52 személyi juttatások”
számlacsoportban a vállalkozási szakfeladatra együttesen elszámolt kiadások 5%-a. A fenntartási hozzájárulást évente
egy alkalommal, a tárgyévet követő év február 20-áig az R. 6. §-ának (2) bekezdésébe meghatározott módon és
kincstári előirányzat-felhasználási keretszámlára kell befizetni. A befizetési kötelezettséggel kapcsolatos kiadást az
érintett honvédelmi szervezet intézményi költségvetésében, vállalkozási szakfeladaton számolja el.
(3) A honvédelmi szervezet által végzett vállalkozási tevékenység az államháztartás működési rendjéről szóló 292/2009.
(XII. 19.) Korm. rendeletben (a továbbiakban: Ámr.) szerint képzett tárgyévi vállalkozási tartalékának legfeljebb 30%-a
fordítható a tevékenységben részt vevők és abban közreműködők jutalmazására.
(4) A honvédelmi szervezet a vállalkozási tevékenységének eredményéből, az államháztartásról szóló 1992. évi
XXXVIII. törvény 96. §-a (2) bekezdésének előírásai szerinti, a központi költségvetést megillető összeget a „620”-as
bevételi KTK-val a „HM Fejezeti befizetési” megnevezésű, 10023002-00370004-60000006 számú kincstári számlájára
utalja át. 7. § Amennyiben a vállalkozási tevékenység kiadásai a honvédelmi szervezet kiadásaiban a tárgyévben várhatóan nem
érik el az Ámr.-ben meghatározott arányt, úgy a vállalkozási tevékenység elszámolását és bevételei felhasználását – a
6. § (2)–(4) bekezdésétől eltérően – az 5. § szabályai szerint kell végrehajtani.
Záró rendelkezések 8. § Ez az utasítás az aláírása napján lép hatályba, ezzel egyidejűleg a honvédelmi szervek kiegészítő, kisegítő
tevékenységéből származó bevételek felhasználásáról és elszámolásáról, valamint a vállalkozási tevékenységgel
kapcsolatos egyes kérdésekről szóló 99/2007. (HK 18.) HM utasítás a hatályát veszti.
9. § A kiegészítő és kisegítő tevékenységhez fűződő, ezen utasítás alapján folyósítandó pénzbeli juttatásokra fordítható
gazdálkodási keretek képzésére, a folyósításukkal kapcsolatos pénzügyi, adminisztrációs feladatok végrehajtásának
rendjére a HM KPÜ vezérigazgatója hatáskörében intézkedik. Budapest, 2010. január 4.
Dr. Szekeres Imre s. k.,
honvédelmi miniszter